
REPUBLIKA HRVATSKA

SISAČKO-MOSLAVAČKA ŽUPANIJA

OPĆINA SUNJA

OPĆINSKO VIJEĆE                                                                                                                                                   
Na temelju članka 14. Zakona o proračunu (Narodne novine broj 87/08, 136/12 i 15/15) i članka 32. Statuta Općine Sunja (“Službeni vjesnik” broj 30/09, 26/10, 43/10, 12/13, 46/13, 31/14 i 5/18), Općinsko vijeće Općine Sunja na 22. sjednici održanoj 23. prosinca 2019. godine donijelo je 

ODLUKU
O IZVRŠAVANJU PRORAČUNA OPĆINE SUNJA ZA 2020. GODINU
Članak 1.

Ovom Odlukom uređuje se način izvršavanja Proračuna Općine Sunja za 2020. godinu (u daljnjem tekstu: Proračun), koji obuhvaća naplatu prihoda koji prema Zakonu o financiranju jedinica lokalne i područne (regionalne) samouprave (u daljnjem tekstu: Zakon) i drugim propisima, te odlukom Općinskog vijeća Općine Sunja, pripadaju Općini Sunja, raspodjelu prihoda i stavljanja sredstava na raspolaganje korisnicima sredstava Proračuna (u daljnjem tekstu: Korisnici). 

Članak  2.

Proračun se donosi i izvršava u skladu s načelima jedinstva i točnosti, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti, a sve na temelju planiranih mjesečnih potreba korisnika, a u skladu s likvidnim mogućnostima Proračuna.

Članak 3.

Proračun Općine Sunja planira se i izvršava u sustavu riznice putem jedinstvenog računa preko kojeg se obavljaju sve transakcije Proračuna pri čemu proračunski korisnici nemaju svoje račune.

Članak 4.

Proračunski korisnici Općine Sunja su Dječji vrtić Bambi Sunja i Narodna knjižnica i čitaonica Sunja.

Članak  5.

Ukoliko se prihodi Proračuna ne ostvaruju u planiranim svotama i planiranoj dinamici tijekom godine, nositelj izvršne Vlasti može izmijeniti dinamiku doznake sredstava pojedinim korisnicima, a prednost u podmirivanju izdataka Proračuna imat će sredstva za redovnu djelatnost Jedinstvenog upravnog odjela Općine Sunja.       

Članak  6.


             Proračun se sastoji od općeg i posebnog dijela, te plana razvojnih programa. 

Opći dio proračuna čini Račun prihoda i rashoda i Račun financiranja.

Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata.

Plan razvojnih programa je dokument jedinice lokalne i područne (regionalne) samouprave sastavljen za trogodišnje razdoblje, koji sadrži ciljeve i prioritete razvoja jedinice lokalne i područne (regionalne)samouprave povezane s programskom i organizacijskom klasifikacijom proračuna. 

Članak  7.

Sredstva Proračuna osiguravaju se korisnicima koji su navedeni u posebnom dijelu proračuna. Korisnicima se doznačuju sredstva prema programima i projektima, a uz dokumentaciju iz koje je vidljivo da je realizacija programa odnosno projekata započeta, u tijeku, odnosno završena. 

Korisnici smiju pojedina sredstva koristiti samo za namjene koje su određene Proračunom i to do visine utvrđene u njegovom posebnom dijelu. 

Članak  8.

Nadzor nad korištenjem Proračunskih sredstava i izvršavanju Proračuna obavlja Općinsko vijeće Općine Sunja. 

Članak  9.

Za izvršavanje Proračuna u cijelosti je odgovoran nositelj izvršne vlasti Općine Sunja koje u postupku izvršavanja Proračuna donosi provedbene akte. 

U slučaju potrebe Općinski načelnik može u okviru ukupno navedenog iznosa izdataka Proračuna izvršiti preraspodjelu utvrđenih sredstava između pojedinih stavaka izdataka, koja ne može biti veća od 5% sredstava utvrđenih u stavci koja se umanjuje. 

Općinski načelnik će o izvršenim preraspodjelama sredstava izvijestiti Općinsko vijeće na prvoj slijedećoj sjednici Općinskog vijeća. 

Članak  10.


            Naredbodavatelj za izvršavanje Proračuna u cijelosti je Načelnik Općine Sunja. 

Bez prethodne suglasnosti Općinskog vijeća naredbodavatelj može odobriti isplate iz

Proračuna do 0,5% od iznosa vlastitih prihoda.  

Članak 11.



Općina Sunja se može kratkoročno zadužiti do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza, a u skladu sa zakonom kojim se uređuje Proračun.




Odluku o kratkoročnom zaduženju iz stavka 1. ovog članka donosi Općinsko vijeće.

Članak 12.
Općina Sunja može se dugoročno zadužiti uzimanjem kredita, zajmova i izdavanjem vrijednosnih papira za namjene i uz uvjete u skladu s propisima.



Općina Sunja se može dugoročno zadužiti u 2020. godini do iznosa od 4.867.370,27 kuna i to 1.756.755,52 kune za izgradnju reciklažnog dvorišta u Sunji i 3.110.614,75 kuna za izgradnju i opremanje mrtvačnice u Sunji.
Članak 13.

Ova Odluka objavit će se u „Službenom vjesniku“ Općine Sunja, a stupa na snagu 01. siječnja 2020. godine.

Sunja, 23. prosinca 2019.

